b"\n_START_ARTICLE_\nHilary Swank\n_START_SECTION_\nZgodnje \xc5\xbeivljenje\n_START_PARAGRAPH_\nHilary Ann Swank se je rodila v Bellinghamu, Washington ali po drugih podatkih v Lincolnu, Nebraska, Zdru\xc5\xbeene dr\xc5\xbeave Amerike, kot h\xc4\x8di Judy Kay (roj. Clough), sektretarke in biv\xc5\xa1e plesalke, ter Stephena Michaela Swanka, ki je bil po poklicu oficir v zra\xc4\x8dni mednarodni stra\xc5\xbei, kasneje pa je postal potni\xc5\xa1ki trgovec. Ima brata po imenu Daniel. Priimek Hilary Swank je nem\xc5\xa1kega izvora. Njena babica po mamini strani je imela \xc5\xa1panske in staroselske korenine, mnogi drugi \xc4\x8dlani dru\xc5\xbeine Hilary Swank pa prihajajo iz Ringgold Countyja, Iowa. Hilary Swank prihaja iz dru\xc5\xbeine, ki se je pogosto soo\xc4\x8dala s finan\xc4\x8dnimi te\xc5\xbeavami, zlasti v njenem otro\xc5\xa1tvu, ko je odra\xc5\xa1\xc4\x8dala v prikolici blizu samishkega jezera v Bellinghamu, Washington kamor se je preselila v starosti \xc5\xa1estih let  iz Spokanea, Washington. Hilary Swank je samo sebe v mlaj\xc5\xa1ih letih opisala kot \xc2\xbboutsiderko\xc2\xab, ki je menila, da nekam spada samo, ko je\xc2\xa0\xc2\xbb[brala] kak\xc5\xa1no knjigo ali [gledala] kak\xc5\xa1en film, kjer sem se lahko poistosvetila s kak\xc5\xa1nim likom,\xc2\xab\xc2\xa0kar naj bi vplivalo na to, da je postala igralka._NEWLINE_Ko je imela Hilary Swank devet let, je zaigrala v gledali\xc5\xa1ki igri Knjiga o d\xc5\xbeungli. Za\xc4\x8dela je sodelovati v \xc5\xa1olskih igrah in igrah, ki so jih prirejali v mestnih gledali\xc5\xa1\xc4\x8dih, kot sta gledali\xc5\xa1\xc4\x8de Bellingham Theatre Guild in gledali\xc5\xa1\xc4\x8de The Seattle Children's Theater. Do \xc5\xa1estnajstega leta se je \xc5\xa1olala na srednji \xc5\xa1oli Sehome High School v Bellinghamu. Hilary Swank je med drugim tudi tekmovala na tekmovanju otro\xc5\xa1kih olimpijskih iger v Washingtonu iz plavanja; pristala je na petem mestu. Star\xc5\xa1i Hilary Swank so se lo\xc4\x8dili, ko je imela ona trinajst let in njena mama, ki je podpirala h\xc4\x8derino \xc5\xbeeljo po igranju, se je preselila v Los Angeles, kjer sta \xc5\xbeiveli kar v avtu, dokler ni njena mama zaslu\xc5\xbeila dovolj denarja, da je lahko najela stanovanje. Hilary Swank je opisala svojo mamo kot inspiracijo za njeno igralsko kariero in njeno \xc5\xbeivljenje. V Kaliforniji se je Hilary Swank \xc5\xa1olala na \xc5\xa1oli South Pasadena High School (\xc4\x8deprav je kasneje opustila \xc5\xa1olanje) ter se z igranjem za\xc4\x8dela ukvarjati tudi poklicno. Mami je pomagala pla\xc4\x8devati najemnino z denarjem, ki ga je prislu\xc5\xbeila z igranjem v televizijskih serijah, kot sta Evening Shade in Growing Pains.\n_START_SECTION_\nZgodnje delo (1991\xe2\x80\x931994)\n_START_PARAGRAPH_\nHilary Swank se je z igranjem pri\xc4\x8dela poklicno ukvarjati, ko je od leta 1991 do leta 1992 igrala v televizijskih serijah Evening Shade in Growing Pains. V letu 1992 je imela stransko vlogo Kimberly Hannah v filmu Frana Rubela Kuzuija poleg Kristy Swanson, Donalda Sutherlanda, Paula Reubensa, Rutgerja Hauerja in Lukea Perryja. To je bila prva filmska vloga Hilary Swank in film je iz\xc5\xa1el 31. julija 1992, dan po njenem osemnajstem rojstnem dnevu.\n_START_SECTION_\nPreboj (1994\xe2\x80\x932003)\n_START_PARAGRAPH_\nLeta 1994 je Hilary Swank prvi\xc4\x8d zaigrala v pomembnej\xc5\xa1i vlogi, in sicer je zaigrala v filmu Naslednji Karate Kid, kjer je razkrila svoje gimnasti\xc4\x8dne ve\xc5\xa1\xc4\x8dine. V filmu je poleg nje zaigral tudi Pat Morita. To je bil \xc4\x8detrti film iz serije filmov Karate Kid. Septembra 1997 so Hilary Swank izbrali za vlogo matere samohranilke Carly Reynolds v televizijski seriji Beverly Hills, 90210. Obljubili so ji, da bo v vlogi igrala najmanj dve leti, vendar se lik v seriji po \xc5\xa1estnajstih epizodah januarja 1998 ni ve\xc4\x8d pojavil. Hilary Swank je kasneje dejala, da je bila zelo potrta, ker so jo odpustili iz serije, ter si mislila: \xc2\xbb\xc4\x8ce nisem dovolj dobra za 90210, nisem dobolj dobra za ni\xc4\x8d.\xc2\xab_NEWLINE_Kasneje je od\xc5\xa1la na avdicijo za vlogo Brandona Teene v filmu Fantje ne jo\xc4\x8dejo. V pripravah za vlogo je Hilary Swank morala pove\xc4\x8dati svoje ma\xc5\xa1\xc4\x8dobno tkivo za sedem procentov. Mnogo filmskih kritikov je njen nastop v filmu ozna\xc4\x8dilo za najbolj\xc5\xa1i nastop leta 1999 in Hilary Swank si je kasneje priborila zlati globus in oskarja za svojo vlogo v kategoriji za \xc2\xbbnajbolj\xc5\xa1o igralko\xc2\xab\xc2\xa0za svoj nastop v tem filmu. Ko je Hilary Swank prejela oskarja za \xc2\xbbnajbolj\xc5\xa1o igralko\xc2\xab\xc2\xa0za svojo vlogo v filmu Fantje ne jo\xc4\x8dejo, je s petindvajsetimi leti postala tretja najmlaj\xc5\xa1a \xc5\xbeenska, ki je prejela oskarja v tej kategoriji. Hilary Swank so za njeno delo v filmu Fantje ne jo\xc4\x8dejo pla\xc4\x8dali samo 75 $, nazadnje pa je od vsega filma skupaj imela samo 3.000 $ dobi\xc4\x8dka. Njen zaslu\xc5\xbeek je bil tako nizek, da si ni mogla privo\xc5\xa1\xc4\x8diti niti kakovostnega zdravstvenega zavarovanja._NEWLINE_Kasneje je Hilary Swank zaigrala \xc5\xa1e v filmih, kot so The Audition (2000), The Gift (2000), Izgubljena mo\xc4\x8d (2001), Insomnia (2002) in Jedro.\n_START_SECTION_\nKriti\xc4\x8dni uspeh (2004 - danes)\n_START_PARAGRAPH_\nHilary Swank je kasneje ponovno dobila zlati globus in oskarja v kategoriji za \xc2\xbbnajbolj\xc5\xa1o igralko,\xc2\xab\xc2\xa0in sicer, ko je leta 2004 zaigrala bokserko v filmu Clinta Eastwooda z naslovom Pun\xc4\x8dka za milijon dolarjev. Za vlogo je trenirala boks in pridobila za skoraj devet kilogramov mi\xc5\xa1ic. Zaradi svojega velikega uspeha se je Hilary Swank pridru\xc5\xbeila igralkam Vivien Leigh, Helen Hayes, Sally Field in Luise Rainer, edinim igralkam, ki so prejele dve nominaciji za oskarja v kategoriji za \xc2\xbbnajbolj\xc5\xa1o igralko\xc2\xab\xc2\xa0in obakrat oskarja tudi osvojile. Po tem, ko je prejela drugega oskarja, je Hilary Swank dejala: \xc2\xbbNe vem, kaj sem naredila v svojem \xc5\xbeivljenju, da si to zaslu\xc5\xbeim. Sem samo dekle iz prikolice v parku, ki je imelo svoje sanje.\xc2\xab_NEWLINE_Zgodaj leta 2006 je Hilary Swank podpisala triletno pogodbo kot govornica za Guerlain (\xc5\xbeenska di\xc5\xa1ava). 8. januarja leta 2007 je prejla svojo zvezdo na Hollywood Walk of Fame. Njena zvezda je bila 2.325. predstavljena zvezda. Tistega leta je tudi zaigrala eno izmed glavnih vlog v filmu \xc4\x8crna dalija._NEWLINE_Leta 2007 je Hilary Swank producirala in igrala v filmu Besede svobode, drami o resni\xc4\x8dni u\xc4\x8diteljici, Erin Gruwell, ki je navdihnila kalifornijsko srednjo \xc5\xa1olo. Ve\xc4\x8dina filmskih kritikov je njen nastop sprejela pozitivno, eden izmed kritikov pa je celo napisal, da liku \xc2\xbbpridihne svodbodo pisanja,\xc2\xab nek drugi kritik pa je napisal, da njen nastop dosega \xc2\xbbedino pomanjkljivo to\xc4\x8dko v umetnosti, ona sama pa odide nazaj h golim dejstvom\xc2\xab. Hilary Swank je kasneje zaigrala v grozljivem filmu Grozljiva \xc5\xbeetev, ki je iz\xc5\xa1el 5. aprila 2007. V filmu ima Hilary Swank vlogo nekdanje misijonarke. Hilary Swank je prepri\xc4\x8dala producente, da so snemanje prestavili iz Nove Anglije v Deep South in film so nazadnje snemali v Baton Rougeu, Louisiana, kjer je pusto\xc5\xa1il orkan Katrina. V istem letu se je pojavila tudi v romanti\xc4\x8dni komediji P.S. Ljubim te poleg Gerard Butler._NEWLINE_Leta 2008 je zaigrala v dramediji Craiga Lucasa, Birds of America, v kateri so poleg nje zaigrali tudi Matthew Perry, Ben Foster, Ginnifer Goodwin in Lauren Graham. Film so primarno snemali v Darienu, Connecticut, premierno pa se je predvajal na filmskem festivalu Sundance Film Festival leta 2008. V filmu je imela le manj\xc5\xa1o vlogo, vlogo \xc5\xbeene lika Garyja Wilmesa. Hilary Swank je upodobila Amelio Earhart v biografskem filmu Amelia (2009), ki ga je hkrati tudi producirala. Snemanje filma se je pri\xc4\x8delo poleti leta 2008 na mnogih mednarodnih lokacijah._NEWLINE_Hilary Swank bo zaigrala tudi v Hollywoodski razli\xc4\x8dici francoskega filma Intimate Strangers. Poro\xc4\x8dali so tudi, da bo producirala in igrala glavno vlogo v filmski upodobitvi romana Johna Marksa, Fangland. Kakorkoli \xc5\xbee, Hilary Swank je te govorice zanikala 18. oktobra 2010, ko je povedala, da \xc2\xbbnimam ni\xc4\x8d opraviti s kakr\xc5\xa1nim koli projektom Fangland\xc2\xab.\n_START_SECTION_\nZasebno \xc5\xbeivljenje\n_START_PARAGRAPH_\nHilary Swank je dejala, da je \xc2\xbbigralka in ne slavna osebnost,\xc2\xab\xc2\xa0opisala se je kot \xc2\xbbzape\xc4\x8dkarico\xc2\xab. Sebe obravnava kot zelo duhovno osebo, \xc4\x8deprav ni \xc4\x8dlanica nobene organizirane verske organizacije. Povedala je, da je \xc2\xbbnagnjena k atletiki\xc2\xab\xc2\xa0in \xc2\xbbobo\xc5\xbeuje \xc5\xa1port\xc2\xab._NEWLINE_Hilary Swank ima \xc5\xa1tevilne zdravstvene te\xc5\xbeave, vklju\xc4\x8dno z zvi\xc5\xa1ano vsebnostjo \xc5\xbeivega srebra v telesu. To naj bi bila posledica priprav za nekatere vloge, za katere je morala ob\xc4\x8dutno spremeniti svojo te\xc5\xbeo, kot na primer Fantje ne jo\xc4\x8dejo, Pun\xc4\x8dka za milijon dolarjev in \xc4\x8crna dalija. Povedala je, da bo vedno storila vse, da \xc2\xbbbo moj lik izgledal verjeten, ker bom lahko samo tako dobro opravila svoje delo\xc2\xab\xc2\xa0in da je njena \xc2\xbbbitka z brazgotinami opomnik na leta, ko sem resni\xc4\x8dno morala delovati sama in sem velikokrat ugibala, kdo sem in kaj zares \xc5\xbeelim po\xc4\x8deti v svojem \xc5\xbeivljenju\xc2\xab._NEWLINE_Hilary Swank se je 28. septembra 1997 poro\xc4\x8dila z igralcem Chadom Loweom. Par se je spoznal leta 1992 na snemanju televizijskega filma Quiet Days in Hollywood. Hilary se je leta 2000, ko je prejela svojega prvega oskarja, pozabila zahvaliti svojemu mo\xc5\xbeu in je kasneje skoraj vsak dogodek v javnosti sku\xc5\xa1ala izrabiti, da bi to nadoknadila. Ko je leta 2005 prejela svojega drugega oskarja, se je najprej zahvalila soprogu. Upala je, da ju bo to ponovno povezalo, vendar sta maja leta 2006 oznanila razhod in povedala, da se lo\xc4\x8dujeta. V decembru leta 2006 je Hilary Swank potrdila, da hodi s svojim agentom, Johnom Campisijem."